《杨鸣鹤顾留宿殳山有诗相示用韵荅之》
元代·贝琼

转蓬悲杜甫，命驾愧张翰。把酒忘年老，听诗坐夜阑。

不趋龙尾道，休上虎须滩。白屋真堪乐，青山且共看。

作者简介：贝琼(1314～1379）初名阙，字廷臣，一字廷琚、仲琚，又字廷珍，别号清江。约生于元成宗大德初，卒于明太祖洪武十二年，年八十余岁。贝琼从杨维桢学诗，取其长而去其短；其诗论推崇盛唐而不取法宋代熙宁、元丰诸家。文章冲融和雅，诗风温厚之中自然高秀，足以领袖一时。著有《中星考》、《清江贝先生集》、《清江稿》、《云间集》等。